కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఎట్టకేలకు డీఆర్‌ఎస్‌కు ఓకే చెప్పిన బీసీసీఐ!
నవంబర్ 6న ఇంగ్లండ్‌తో ప్రారంభం కానున్న ఐదు టెస్టుల సిరీస్‌లో ప్రయోగాత్మకంగా డీఆర్ఎస్ టెక్నాలజీని వాడేందుకు బీసీసీఐ అంగీకరించింది.
TNN | Updated:
Oct 21, 2016, 04:53PM IST
ఎట్టకేలకు డీఆర్‌ఎస్‌కు ఓకే చెప్పిన బీసీసీఐ!
డెసిషన్ రివ్యూ సిస్టమ్ (డీఆర్ఎస్) పట్ల మొదటి నుంచి విముఖంగానే ఉన్న బీసీసీఐ ఈ విషయంలో కాస్త మెత్తబడింది. వచ్చే నెలలో ఇంగ్లండ్&zwnj;తో ఆరంభం కానున్న టెస్టు సిరీస్&zwnj;లో డీఆర్ఎస్&zwnj;ను ఉపయోగించనున్నట్లు తెలిపింది. డీఆర్ఎస్&zwnj;ను ప్రయోగాత్మకంగా వాడటం కోసం, దానికి మరిన్ని మెరుగులు దిద్దేందుకు ఏమేం చేయాలో సూచించడం కోసం బీసీసీఐ ఈ సిరీస్&zwnj;ను ఉపయోగించుకోనుంది. డీఆర్&zwnj;ఎస్&zwnj;కు మెరుగులు అద్దడం కోసం బీసీసీఐ, హాక్&zwnj;ఐ, ఐసీసీ అధికారులు సమావేశమయ్యారు. ద్వైపాక్షిక సిరీస్&zwnj;లలో చివరిసారిగా 2008లో శ్రీలంకతో సిరీస్ సందర్భంగా బీసీసీఐ డీఆర్ఎస్&zwnj;ను ఉపయోగించింది. అప్పటి నుంచి ద్వైపాక్షిక సిరీస్&zwnj;లలో మళ్లీ ఈ టెక్నాలజీని వాడలేదు. వరల్డ్ కప్ లాంటి మేజర్ టోర్నీల్లో మాత్రం భారత్ డీఆర్ఎస్&zwnj;ను ఉపయోగిస్తోంది. డీఆర్ఎస్&zwnj;ను మెరుగుపర్చడం కోసం భారత్ సిఫారసు చేసిన అన్ని అంశాలనూ హాక్&zwnj;ఐ సంస్థాగతంగా డీఆర్ఎస్&zwnj;లో పొందుపర్చింది. దీంతో ఇంగ్లండ్&zwnj;తో టెస్టు సిరీస్&zwnj;లో మెరుగుపర్చిన డీఆర్ఎస్&zwnj;ను ప్రయోగాత్మకంగా వాడేందుకు అంగీకరించామని బీసీసీఐ అధ్యక్షుడు అనురాగ్ ఠాకూర్ తెలిపారు. డీఆర్ఎస్ విషయంలో సంతృప్తి చెందితే, దాని గురించి ఫీడ్&zwnj;బ్యాక్ సానుకూలంగా వస్తే రాబోయే సిరీస్&zwnj;లలో వాడే విషయమై నిర్ణయం తీసుకుంటామన్నారు.
మైదానంలోని అంపైర్లు తీసుకునే నిర్ణయాన్ని సమీక్షించే టెక్నాలజీయే డీఆర్ఎస్. అంపైర్ల నిర్ణయం వివాదాస్పదం అయినప్పుడు, బ్యాట్స్&zwnj;మెన్ అవుటయ్యాడో లేదో తెలుసుకోవడం కోసం ఈ విధానం ద్వారా రివ్యూకు వెళ్లే వీలుంది. దీన్ని తొలిసారిగా 2008లో భారత్-శ్రీలంక టెస్టు సందర్భంగా వినియోగించారు. అయితే ఐసీసీ అధికారికంగా 2009 నవంబర్లో న్యూజిలాండ్, పాకిస్థాన్ జట్ల మధ్య జరిగిన టెస్టులో డీఆర్ఎస్&zwnj;ను ఉపయోగించింది. మేజర్ టోర్నీల్లో దీని వాడకాన్ని తప్పనిసరి చేయగా, ద్వైపాక్షిక సిరీస్&zwnj;లలో దీన్ని ఆప్షనల్ చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.